हरदोई। देवर के साथ रिश्तेदारी में जा रही महिला की रविवार की सुबह बेनीगंज कोतवाली क्षेत्र में हादसे में मौत हो गई। हालांकि देवर और महिला की गोद में मौजूद दो बच्चों को भी चोटें आईं। लोगों ने उन्हें अस्पताल पहुंचवाया। महिला सीतापुर जिले की रहने वाली थी। सीतापुर जिले के मिश्रिख थाना क्षेत्र के बीबीपुर निवासी किशोर दिल्ली में दुकान करते हैं और वहीं पर रहते भी हैं। उनकी पत्नी अनीता (20) ने एक बच्ची को जन्म दिया था। जिसके बाद से वह गांव पर ही थी। बताते हैं कि अतरौली थाना क्षेत्र के जनिगांव स्थिति रिश्तेदारी में कोई बीमार था। रविवार की सुबह अनीता अपने देवर शत्रुघन के साथ मोटरसाइकिल से जनिगांव जा रही थी। अनीता के साथ उसका पांच वर्ष का पुत्र दीपक व उसकी गोद में उसकी आठ माह की बेटी थी।